bluuebunny/crossref_metadata_2025_split huggingface dataset:
Digital Storytelling, Learning and Education
Authors: Μελιάδου Ελένη , Νάκου Αλεξάνδρα , Γκούσκος Δημήτρης , Μεϊμάρης Μιχάλης 
Published: June 2016

Η παρουσία του αφηγήματος στις ανθρώπινες εκδηλώσεις διαχρονικά δηλώνει την αδιάλειπτη σχέση του με τον άνθρωπο. Από τα παραδοσιακά μέσα έως και τα νέα ψηφιακά μέσα το περιεχόμενο επιχειρείται συχνά να παρουσιαστεί με αφηγηματικό τρόπο. Διαπιστώνουμε ότι η σχέση του αφηγήματος με τον ψηφιακό πολιτισμό προσδιορίζεται ως ανταλλαγή στοιχείων εκατέρωθεν με αποτέλεσμα τον αναπροσδιορισμό των δομών τους. Με τον όρο ψηφιακή αφήγηση εννοούμε τη διαδραστική αφήγηση, όπως αυτή πραγματώνεται σε ψηφιακά παιχνίδια και άλλες διαδραστικές εφαρμογές, αλλά και την δημιουργία οπτικοακουστικού υλικού με την χρήση ψηφιακών εργαλείων ως μέσο προσωπικής έκφρασης και επικοινωνίας. Σε αυτό το πλαίσιο διερευνάται η σχέση της ψηφιακής αφήγησης με την εκπαίδευση, μελετώντας τις θεμελιώδεις αρχές που διέπουν την σχέση αυτή αλλά και παραδείγματα εκπαιδευτικών παρεμβάσεων βασισμένων στην ψηφιακή αφήγηση. Το Εργαστήριο Νέων Τεχνολογιών στην Επικοινωνία, την Εκπαίδευση και τα ΜΜΕ, του Τμήματος Επικοινωνίας και Μέσων Μαζικής Ενημέρωσης του Ε.Κ.Π.Α., αναγνωρίζοντας τις δυνατότητες μάθησης και επικοινωνίας που αναπτύσσονται μέσα από την ψηφιακή αφήγηση ερευνά αυτόν τον τομέα. Τα δημιουργικά και ερευνητικά αποτελέσματα συνοψίζονται μεταξύ άλλων, στο «Μαγικό φίλτρο», ένα ψηφιακό μαθησιακό παιχνίδι περιπέτειας το οποίο είναι δομημένο μη-γραμμικά, στη «Μηλιά», μία ψηφιακή πλατφόρμα για την ανάγνωση και την συγγραφή ψηφιακών αφηγήσεων, και στο εργαστήριο για την ψηφιακή αφήγηση και τη διαγενεακή μάθηση με τίτλο «Πρωταγωνιστές και Παραγωγοί ψηφιακής μνήμης».
10 + 1 Learning Theories about the polymorphic dimension of Moodle as a pedagogical tool in Distance learning
Authors: Αργυρίου Μαρία , Κουτσούμπα Μαρία 
Published: June 2016

H κατάλληλη χρήση και αξιοποίηση των νέων τεχνολογιών στο πλαίσιο της εξ αποστάσεως εκπαίδευσης, αξιοποιώντας τις βασικές θεωρίες μάθησης, μπορεί να δημιουργήσει νέα εργαλεία και προοπτικές. Αυτό που έρχεται να μεταμορφώσει την εξ αποστάσεως εκπαίδευση σε μια διαδικασία ποιοτικής εκπαίδευσης, είναι, μεταξύ άλλων, η ποικιλία στα μέσα εκπαίδευσης και επικοινωνίας, καθώς και ο πλουραλισμός στις αρχές μάθησης και διδασκαλίας. Η παρούσα εργασία συζητά την ένταξη της πλατφόρμας Moodle στην εξ αποστάσεως εκπαίδευση ως σύγχρονη τεχνολογική εφαρμογή στην επικοινωνία, διδασκαλία και μάθηση. Ειδικότερα, σκοπός της εργασίας είναι η διερεύνηση του κατά πόσο είναι δυνατόν η πολυμορφικότητα στην εξ αποστάσεως μάθηση να εφαρμοστεί λειτουργικά στο πλαίσιο του συγκεκριμένου διαδικτυακού περιβάλλοντος εξ αποστάσεως εκπαίδευσης. Λόγω της ευρείας χρήσης των διαδικτυακών κοινοτήτων μάθησης επιλέχθηκε η διερεύνηση του Moodle ως ένα ανοικτό και ελεύθερο περιβάλλον μάθησης το οποίο αναπτύχθηκε για να βοηθήσει τους χρήστες να δημιουργήσουν διαδικτυακά μαθήματα επικεντρωμένα στη διάδραση και τη συνεργατική κατασκευή του περιεχομένου. Στην εργασία εξετάζονται τα βασικά χαρακτηριστικά του Moodle, η αξιοποίησή του στην εξ αποστάσεως εκπαίδευση καθώς και ένα ευρύ φάσμα θεωριών μάθησης με σκοπό να εντοπιστούν τα χαρακτηριστικά που καθιστούν ιδανική την αξιοποίηση του σε εκπαιδευτικές διαδικασίες που συσχετίζονται με την εξ αποστάσεως πολυμορφική εκπαίδευση. Καταληκτικά προκύπτει ότι είναι δυνατή η ύπαρξη λειτουργικής σχέσης μεταξύ πολυμορφικότητας στην εξ αποστάσεως εκπαίδευση με την εφαρμογή συγκεκριμένων εκπαιδευτικών πρακτικών μέσα από διαδικτυακά εκπαιδευτικά περιβάλλοντα όπως το Moodle.
NATIONAL TEACHER TRAINING PROGRAM OF GREECE: Basic Design and Implementation Principles
Authors: Αναστασιάδης Παναγιώτης 
Published: June 2016

<p>Το περιβάλλον μάθησης και διδασκαλίας οφείλει να προετοιμάσει με κριτικό τρόπο τον αυριανό πολίτη της αναδυόμενης Κοινωνίας της Γνώσης, προκειμένου να είναι σε θέση ως υπεύθυνος, δημοκρατικός, ενεργός και σκεπτόμενος πολίτης να αντιμετωπίσει τις προκλήσεις αλλά και να αδράξει τις ευκαιρίες της νέας εποχής, μετασχηματίζοντας την κοινωνική και οικονομική πραγματικότητα που τον περιβάλλει. Η επιμόρφωση των εκπαιδευτικών αποτελεί βασική προϋπόθεση για τον κριτικό μετασχηματισμό του περιβάλλοντος μάθησης και διδασκαλίας στην σχολική τάξη. Με βάση τη μελέτη διερεύνησης των επιμορφωτικών αναγκών που πραγματοποιήθηκε τον Ιούνιο του 2010 και συμμετείχαν 32.000 μέλη της εκπαιδευτικής κοινότητα, την έως τώρα εμπειρία από την επιμόρφωση των εκπαιδευτικών στη χώρα μας, τα πορίσματα σχετικών επιστημονικών ερευνών και τη διαβούλευση με κοινωνικούς και επιστημονικούς φορείς, σχεδιάστηκε και υλοποιείται από το Υπουργείο Παιδείας και το Παιδαγωγικό Ινστιτούτο το Μείζον Πρόγραμμα Επιμόρφωσης. Στην παρούσα εισήγηση θα παρουσιαστούν τόσο τα αποτελέσματα της έρευνας όσο και όλο το πλαίσιο του σχεδιασμού και της υλοποίησης του Μείζονος Προγράμματος Επιμόρφωσης</p>
OUC’s Undergraduate Programme ‘Studies in Hellenic Culture’, new technologies and OLDL: the Thematic Unit ELP 10 ‘Introduction to the study of Greek culture’ at the Open University of Cyprus and its development over time
Authors: Παπαϊωάννου Γεώργιος , Πετρίδης Αντώνης 
Published: June 2016

<p>Η θεματική ενότητα «ΕΛΠ10: Εισαγωγή στη σπουδή του ελληνικού πολιτισμού» στο Ανοικτό Πανεπιστήμιο Κύπρου και στο προπτυχιακό πρόγραμμα σπουδών «Σπουδές στον Ελληνικό Πολιτισμό» έκλεισε τέσσερα έτη κατά την ακαδημαϊκή χρονιά 2010-2011. Στην τετραετή αυτή πορεία της η ΕΛΠ10 πέρασε από διάφορες φάσεις, ανέπτυξε εκπαιδευτικό υλικό προσαρμοσμένο στη μεθοδολογία της ΑεξΑΕ, αναδιαρθρώθηκε, αξιοποίησε τις νέες τεχνολογίες σύγχρονης και ασύγχρονης τηλεκπαίδευσης, καινοτόμησε και συντέλεσε καταλυτικά στην ανάπτυξη του συνόλου του Προγράμματος Σπουδών. Η εισήγηση αυτή παρουσιάζει τον ρόλο, τους στόχους, την τετραετή πορεία, τις εφαρμογές, τις καινοτομίες και τις προοπτικές της ΕΛΠ10 στο ΑΠΚΥ.</p><p> </p>
Μεθοδολογία δημιουργίας ταινιών κινούμενης εικόνας στο μάθημα «κινούμενο σχέδιο» του τμήματος Γραφιστικής του ΤΕΙ της Αθήνας, ενός δημόσιου τριτοβάθμιου εκπαιδευτικού ιδρύματος, με βάση τις αρχές του εποικοδομητισμού
Authors: Σιάκας Σπύρος , Μούρη Ελένη 
Published: June 2016

<p>Σε αυτή την εργασία σκιαγραφείται το παιδαγωγικό πλαίσιο δημιουργίας ταινιών κινούμενης εικόνας (animation) στο εκπαιδευτικό περιβάλλον ενός δημόσιου τριτοβάθμιου εκπαιδευτικού ιδρύματος με βάση τις αρχές του εποικοδομητισμού.</p><p>Αρχικά, προσδιορίζονται:</p><ul><li>Οι ιδιαιτερότητες της τεχνικής κινούμενης εικόνας</li><li>Οι βασικές αρχές του εποικοδομητισμού</li></ul><p>Στην συνέχεια με βάση αυτό το θεωρητικό πλαίσιο γίνεται μια προσπάθεια προσδιορισμού της συμβολή του εποικοδομητισμού στην διαμόρφωση του αναλυτικού προγράμματος σπουδών του μαθήματος <em>«κινούμενο σχέδιο»</em> του τμήματος Γραφιστικής του ΤΕΙ της Αθήνας.</p>
H αξιοποίηση εργαλείων του web 2.0 για την εφαρμογή συμπληρωματικής εξ αποστάσεως εκπαίδευσης στη Δευτεροβάθμια Εκπαίδευση. Μελέτη περίπτωσης: Ο σχεδιασμός και η οργάνωση του μαθήματος της Βιολογίας Γ’ Γυμνασίου, των προγραμμάτων Περιβαλλοντικής Εκπαίδευσ
Authors: Ψαλλιδάς Βασίλης , Μανούσου Ευαγγελία 
Published: June 2016

<p>Η συμπληρωματική εξ αποστάσεως εκπαίδευση δίνει τη δυνατότητα στους μαθητές να καλύψουν μαθησιακές ανάγκες τις οποίες δεν καλύπτει το συμβατικό εκπαιδευτικό σύστημα. Στη εποχή των Τεχνολογιών της Πληροφορίας και Επικοινωνίας (ΤΠΕ) η δυνατότητα αυτή παρέχεται με εργαλεία τα οποία είναι διαθέσιμα στο διαδίκτυο και μπορούν με μεγάλη ευκολία να αξιοποιηθούν στην εκπαιδευτική διαδικασία. Στην παρούσα εισήγηση παρουσιάζονται αφενός οι λόγοι για τους οποίους είναι σημαντική η εφαρμογή συμπληρωματικής εξ αποστάσεως εκπαίδευση αφετέρου μια μελέτη περίπτωσης συμπληρωματικής εξ αποστάσεως εκπαίδευσης που πραγματοποιήθηκε στο 2<sup>ο</sup> Γυμνάσιο Βούλας στα γνωστικά αντικείμενα της Βιολογίας και της Περιβαλλοντικής Εκπαίδευσης(ΠΕ), παρουσιάζεται μια συγκεκριμένη μεθοδολογία εφαρμογής της, με τη βοήθεια εργαλείων του web 2.0</p>
Ο Ψηφιακός Φάκελος Μαθητή (Ψ.Φ.Μ.) ως εργαλείο εφαρμογής συμπληρωματικής εξ αποστάσεως σχολικής εκπαίδευσης
Authors: Παπαθανασίου Γεώργιος-Αριστείδης , Μανούσου Ευαγγελία 
Published: June 2016

<p>Μέσα από την ολοένα και πιο πιεστική ανάγκη διεθνώς για την βελτίωση της παρεχόμενης εκπαίδευσης και την βελτίωση των επιπέδων μάθησης, η ανάπτυξη και η αξιοποίηση των ψηφιακών τεχνολογιών δίνει την δυνατότητα της δημιουργίας και εφαρμογής εργαλείων υποστήριξης και ενίσχυσης της διαδικασίας μάθησης και στην σχολική εξ αποστάσεως εκπαίδευση. Ένα πρωτοποριακά εφαρμοζόμενο εργαλείο στην δευτεροβάθμια εκπαίδευση της χώρας μας στην εφαρμογή του θεσμού του Σχολικού Επαγγελματικού Προσανατολισμού (Σ.Ε.Π.) είναι ο ψηφιακός φάκελος μαθητή (Ψ.Φ.Μ.).</p><p>Η παρούσα μελέτη στοχεύει στην διερεύνηση της μεθοδολογίας δημιουργίας του ψηφιακού φακέλου μαθητή, στην αξιοποίησή του στο πλαίσιο της σχολικής συμπληρωματική εξ αποστάσεως εκπαίδευσης στο γνωστικό αντικείμενο του Σχολικού Επαγγελματικού Προσανατολισμού στην Δευτεροβάθμια Εκπαίδευση, Η διερεύνηση πραγματοποιείται μέσα από εκτεταμένη βιβλιογραφική επισκόπηση σε Ελληνική και ξένη βιβλιογραφία σχετικά με το θεωρητικό πλαίσιο και τις εφαρμογές της, τον φάκελο εργασιών μαθητή, τον ψηφιακό φάκελο μαθητή, την ανάπτυξη μεθοδολογίας εφαρμογής του.</p><p><strong> </strong></p>
Αλλαγή αντίληψης και στάσης ενήλικων μαθητών, στο μάθημα της πληροφορικής, με τη βοήθεια της Πλατφόρμας Moodle
Authors: Σωτηριάδης Δημήτριος 
Published: June 2016

<p>Αντικείμενο της εισήγησης είναι η παρουσίαση της αξιολόγησης της συνολικής εφαρμογής του περιβάλλοντος διδασκαλίας και μάθησης της πληροφορικής, με τη χρήση ενός υπολογιστικού περιβάλλοντος ασύγχρονης εξ αποστάσεως εκπαίδευσης στους ενήλικες εκπαιδευομένους του Σχολείου Δεύτερης Ευκαιρίας Σερρών.</p><p>Η αξιολόγηση έγινε μέσω της διερεύνησης των αντιλήψεων και στάσεων που απέκτησαν οι συμμετέχοντες στο μάθημα εκπαιδευόμενοι.</p><p>Η ανάπτυξη και η διδασκαλία μαθημάτων του πληροφορικού γραμματισμού, έγινε για χρονικό διάστημα τεσσάρων μηνών σε πραγματικές συνθήκες μέσω της χρήσης της ώριμης πλέον και πολύ διαδεδομένης ηλεκτρονικής πλατφόρμας Moodle και ακολούθησε η αξιολόγηση.</p><p>Ο συνολικός σχεδιασμός και η ανάπτυξη του εκπαιδευτικού υλικού βασίστηκε στα κεφάλαια που αφορούν τον πληροφορικό γραμματισμό στα ΣΔΕ, στα ιδιαίτερα χαρακτηριστικά της εξ αποστάσεως εκπαίδευσης, καθώς και στις αρχές μάθησης που διέπουν την εκπαίδευση ενηλίκων.</p><p>Για την ανάπτυξη του εκπαιδευτικού υλικού, χρησιμοποιήσαμε τις αρχές του «εκπαιδευτικού πακέτου» κατά τους West και Λιοναράκη σε συνδυασμό με τις αρχές του εκπαιδευτικού υλικού με βάση τα μαθησιακά στυλ και ειδικά το μοντέλο του Kolb.</p><p>Η έρευνα υιοθετώντας ποσοτική (ερωτηματολόγια) και ποιοτική (συνέντευξη) προσέγγιση εντάσσεται στη μελέτη περίπτωσης. Σ’ αυτήν συμμετείχαν και οι 52 εκπαιδευόμενοι του Β΄κύκλου του ΣΔΕ Σερρών κατά το σχολικό έτος 2009-2010 αλλά και του παραρτήματος, ενός σχολείου στην παραμεθόριο.</p><p>Τα αποτελέσματα της έρευνας έδειξαν ότι οι εκπαιδευόμενοι αποκτούν θετικές αντιλήψεις και στάσεις έναντι της εξ Αποστάσεως Εκπαίδευσης, αξιολογούν θετικά τη συμμετοχή τους στο πρόγραμμα και προβάλλουν την ανάγκη επέκτασης της εξ αποστάσεως εκπαίδευσης με τη βοήθεια της ηλεκτρονικής πλατφόρμας Moodle και σε άλλους γραμματισμούς.</p><p> </p>
Η σχολική εξ αποστάσεως εκπαίδευση στη Βόρεια Αμερική Το παράδειγμα των ΗΠΑ και του Καναδά
Authors: Γκιμίσης Βασίλειος , Αποστολάκης Εμμανουήλ 
Published: June 2016

<p>Η σχολική εξ αποστάσεως εκπαίδευση παρέχει μορφωτικές ευκαιρίες σε μαθητές σε όλο τον κόσμο πάνω από έναν αιώνα. Τα τελευταία είκοσι χρόνια υπάρχει σημαντική ανάπτυξη και επέκταση των προγραμμάτων της σχολικής εξΑΕ για λόγους πέρα από αυτούς που την καθιέρωσαν. Στην παρούσα εργασία η βιβλιογραφική έρευνα εστιάζει στα προγράμματα των χωρών της Βόρειας Αμερικής (ΗΠΑ και Καναδάς) λόγω γενικότερα της ταχύτατης ανάπτυξης της τεχνολογίας και ειδικότερα των εικονικών σχολείων. Στις χώρες αυτές η σχολική εξΑΕ είναι πλήρως θεσμοθετημένη και λειτουργεί, είτε συμπληρωματικά με το υπάρχον σχολικό σύστημα, είτε παράλληλα με αυτό με ποικιλία σχετικών προγραμμάτων και υψηλή συμμετοχή. </p>
Διαδραστικό Περιβάλλον Μάθησης «Ένα Γράμμα Μια Ιστορία» Μια Καινοτόμος Μορφή Εκπαίδευσης
Authors: Μαντουβάλου Σοφία , Παπαδανιήλ Αρίσταρχος 
Published: June 2016

<p>Το Διαδραστικό Διαδικτυακό Περιβάλλον Μάθησης «Ένα Γράμμα Μια Ιστορία» είναι ένα καινοτόμο, πολυμεσικό πακέτο μάθησης, που στοχεύει στη διδασκαλία του ελληνικού αλφάβητου και την επαφή των παιδιών της προσχολικής και της πρώτης σχολικής ηλικίας με την ελληνική γλώσσα μέσα από την ψυχαγωγία.</p>Η γνωριμία των παιδιών με τα γράμματα και τους ήχους της γλώσσας γίνεται μέσα από 24 έμμετρες χιουμοριστικές σουρεαλιστικές ιστορίες κινουμένων σχεδίων, οι<p>οποίες συνδυάζουν την παιδαγωγική με την παραμυθική και την τηλεοπτική γλώσσα. Κάθε επεισόδιο λειτουργεί σε ένα πλαίσιο διαθεματικής και ολιστικής προσέγγισης της γνώσης στηρίζοντας το Αναλυτικό Πρόγραμμα με μία καινοτόμο διάσταση, θέτοντας τις τέχνες της λογοτεχνίας, των κινουμένων σχεδίων και της μουσικής στην υπηρεσία της εκπαίδευσης. Για κάθε γράμμα-επεισόδιο έχουν σχεδιαστεί αντίστοιχα διαδραστικά παιχνίδια και προβλέπεται εικονογραφημένη έντυπη και ηλεκτρονική έκδοση με τις έμμετρες ιστορίες. Παραγωγός του Πολυμεσικού Πακέτου Μάθησης είναι η Διεύθυνση Εκπαιδευτικής Ραδιοτηλεόρασης του Υπουργείου Παιδείας, Δια Βίου Μάθησης και Θρησκευμάτων. <a href="http://www.edutv.gr/">www.edutv.gr</a>. Η εισήγηση περιλαμβάνει την παρουσίαση του πολυμεσικού εκπαιδευτικού υλικού, τον εκπαιδευτικό σχεδιασμό του και τις δυνατότητες αξιοποίησής του. Στο πλαίσιο αυτό αναπτύσσονται οι εκπαιδευτικοί στόχοι της σειράς και των ψηφιακών διαδραστικών εφαρμογών της.</p><p><strong> </strong></p>
Ο Επιστημονικός Εγγραμματισμός με τη βοήθεια Εναλλακτικών Μορφών Διδασκαλίας σε μαθητές Μεταναστευτικού Υποβάθρου
Authors: Καλέμης Κων/νος Β. 
Published: June 2016

Ο κύριος στόχος του Επιστημονικού Εγγραμματισμού είναι η εξάπλωση των ήδη γνωστών επιστημονικών γνώσεων με απώτερο σκοπό να αναβαθμισθεί η γνωσιακή υποδομή και ο συνακόλουθος τρόπος σκέψης και πράξης, τόσο σε ατομικό όσο και σε συλλογικό επίπεδο. Με τέτοια υποδομή τα άτομα και τα κοινωνικά σύνολα είναι σε θέση να κατανοούν καλύτερα τον κόσμο και να λαμβάνουν ορθολογικές και τεκμηριωμένες αποφάσεις πάνω σε ζητήματα που επηρεάζουν την ατομική και συλλογική ζωή μας και, βεβαίως, να αξιοποιούν με ασφάλεια και αποτελεσματικότητα τις τεχνολογικές εφαρμογές. Με την καθιέρωση της υποχρεωτικής εκπαίδευσης επήλθε κατακόρυφη αύξηση του αριθμού των μαθητών και, ταυτόχρονα, δημιουργήθηκε μεγάλη ανομοιογένεια στο επίπεδο νοητικών ικανοτήτων, μαθησιακής ετοιμότητας και σχολικών γνώσεων στο μαθητικό δυναμικό των σχολείων, γεγονός που δυσκόλευε τη συνεκπαίδευσή τους. Επιπρόσθετα, η χώρα μας υποδέχθηκε τα τελευταία χρόνια μεγάλο αριθμό μαθητών μεταναστευτικού υποβάθρου, δίγλωσσους και με διαφοροποιημένες μαθησιακές ικανότητες. Η αγορά φορητών υπολογιστών συνεχίζει να επεκτείνεται και η αγορά ηλεκτρονικών βιβλίων προβλέπεται να αναπτυχθεί μαζί τους. Ως απάντηση, τα ηλεκτρονικά βιβλιοπωλεία έχουν αυξήσει την ποσότητα των ηλεκτρονικών τους βιβλίων και κάποιοι εκδότες περιλαμβάνουν στα έντυπα κολεγιακά βιβλία τους και την αντίστοιχη ηλεκτρονική τους μορφή. Επί του παρόντος, οι εταιρίες εργάζονται για την προσθήκη ήχου, βίντεο και κείμενο σε ομιλία στο λογισμικό των ηλεκτρονικών βιβλίων που θα μπορούσαν - μαζί με τα νέα πρότυπα χρηστικότητας - να εξαλείψουν τα εμπόδια στην ευρεία υιοθέτησή τους μέσα στα επόμενα χρόνια.
«Το Όραμα του Μουράτ Β’ για τη Θεσσαλονίκη»: ένα εκπαιδευτικό-πολιτιστικό πρόγραμμα σχεδιασμένο για το «Νέο Σχολείο»
Authors: Γκιρτζή Μαρία , Μπουντίδου Αθανασία 
Published: June 2016

<h1>Στις μέρες μας καταβάλλονται προσπάθειες για τη δημιουργία του «Νέου Σχολείου», το οποίο θα είναι ανοικτό σε ιδέες, στην κοινωνία, στη γνώση και στο μέλλον, αξιοποιώντας κάθε σύγχρονο εργαλείο για να διευρυνθούν οι ορίζοντες του κάθε μαθητή, καταργώντας τα σύνορα της γνώσης, εμπλουτίζοντας το μαθητικό βίο με δραστηριότητες εκπαιδευτικού παιχνιδιού και δημιουργικές εργασίες. Πάνω στη φιλοσοφία αυτή σχεδιάστηκε το εκπαιδευτικό-πολιτιστικό πρόγραμμα «Το όραμα του Μουράτ Β’ για τη Θεσσαλονίκη», το οποίο αποτελεί μια πρωτότυπη πρόταση προσέγγισης της ιστορίας και των μνημείων της Θεσσαλονίκης στα χρόνια της Τουρκοκρατίας. Απευθύνεται σε μαθητές της πρωτοβάθμιας και δευτεροβάθμιας εκπαίδευσης και ο σχεδιασμός του στηρίχθηκε σε δραματοποίηση ιστορικού σεναρίου-παιχνίδι ρόλων, υποστηριζόμενου από πολυμεσικές εφαρμογές. Ο συνδυασμός σύγχρονων μαθησιακών τεχνικών και ποικίλων εφαρμογών των ΤΠΕ συνέβαλε στη δημιουργία ενός καινοτόμου προγράμματος στα δεδομένα των πολιτιστικών δράσεων για το «Νέο Σχολείο», το οποίο κάλλιστα με τη χρήση τηλεδιάσκεψης θα μπορούσε να στο πλαίσιο της εξΑΕ να εφαρμοστεί σε δίκτυο σχολείων. </h1><p> </p>
Papafeio epistolary corpus as a resource in teaching LSP
Authors: STORNELLI GIANFRANCA 
Published: June 2016

<p class="Abstract">The paper is about the challenge of approaching the teaching of economic and cultural (Italian) issues through a nineteenthcentury resource. What could be a reliable material to build the intercultural bridge necessary to a translator, specialized in economics and history? Papafeio Archive and its epistolary Italian corpus can be useful under various respects. The letters are very interesting to the modern reader, since they show a cultural cross section of the nineteenth century Maltese, and generally Mediterranean, society. At first sight this conspicuous (598 letters) material could be considered obsolete, but in fact it is both productive and reliable in order to teach LSP. There are at least three main reasons for that. 1) The language itself: Italian and, more precisely, Italian language in the Mediterranean basin, that is Southern Italy and Malta, during nineteenth century. 2) Cultural models: they are stronger in epistolary corpora. 3) Specialized language: Papafis himself was a broker, and his letters often deal with business transactions in a strongly connoted cultural context. The paper shows how what we consider obsolete material can cover the cultural gap contained in an economic/historic text. Moreover it demonstrates the necessity for a deep intralinguistic intertemporal perception and knowledge of the Italian language cultural system as a primary instrument for the mediation process that a (Greek) translator should provide.</p><p class="Abstract"> </p>
Evaluation of unique identifiers used for citation linking
Authors: Madsen Heidi Holst , Madsen Dicte , Gauffriau Marianne 
Published: June 2016

Unique identifiers (UID) are seen as an effective tool to create links between identical publications in databases or identify duplicates in a database. The purpose of the present study is to investigate how well UIDs work for citation linking. We have two objectives: Explore the coverage, precision, and characteristics of publications matched versus not matched with UIDs as the match key.Illustrate how publication sets formed by using UIDs as the match key may affect the bibliometric indicators: Number of publications, number of citations and the average number of citations per publication. The objectives are addressed in a literature review and a case study. The literature review shows that only a few studies evaluate how well UIDs work as a match key. From the literature we identify four error types: Duplicate digital object identifiers (DOI), incorrect DOIs in reference lists and databases, DOIs not registered by the database where a bibliometric analysis is performed, and erroneous optical or special character recognition. The case study explores the use of UIDs in the integration between the databases Pure and SciVal. Specifically journal publications in English are matched between the two databases. We find all error types except erroneous optical or special character recognition in our publication sets. In particular the duplicate DOIs constitute a problem for the calculation of bibliometric indicators as both keeping the duplicates to improve the reliability of citation counts and deleting them to improve the reliability of publication counts will distort the calculation of average number of citations per publication. The use of UIDs as a match key in citation linking is implemented in many settings, and the availability of UIDs may become critical for the inclusion of a publication or a database in a bibliometric analysis.
The Revolution and the Scholars
Authors: Markakis John 
Published: June 2016

Abstract
This is a review of scholarly interpretations of the 1974 Ethiopian Revolution and its aftermath, that is, the regime it brought to power. It covers studies written during the life of that regime by Ethiopian and foreign scholars, and focuses on their interpretation rather than description, and specifically on their views on certain key issues. These include the nature of the imperial regime and the causes of its collapse; the protagonists in the political uprising that ended in the regime’s collapse; the agents of the social revolution that followed; the nature of the Derg regime; and the scholars’ own view of its prospects.
When Social Science Concepts Become Neutral Arbiters of Social Conflict: Reading the Ethiopian Federal Elections of 2005 through the Ethiopian Student Movement of the 1960s and 1970s
Authors: Zeleke Elleni Centime 
Published: June 2016

Abstract
This article traces the story of how the intellectual culture and discourses that animated the Ethiopian student movement in the 1960s and 1970s have continued to impact political processes in the country in the generations since. More specifically, it looks at how the legacy of the Ethiopian student movement influenced events during the country’s momentous 2005 elections. The essay further poses the question of how one can characterize and understand the influence of the social sciences on actual social forces in a particular historical context.
Adaptive observer-based fault estimation for a class of Lipschitz nonlinear systems
Authors: Oucief Nabil , Tadjine Mohamed , Labiod Salim 
Published: June 2016

Abstract
Fault input channels represent a major challenge for observer design for fault estimation. Most works in this field assume that faults enter in such a way that the transfer functions between these faults and a number of measured outputs are strictly positive real (SPR), that is, the observer matching condition is satisfied. This paper presents a systematic approach to adaptive observer design for joint estimation of the state and faults when the SPR requirement is not verified. The proposed method deals with a class of Lipschitz nonlinear systems subjected to piecewise constant multiplicative faults. The novelty of the proposed approach is that it uses a rank condition similar to the observer matching condition to construct the adaptation law used to obtain fault estimates. The problem of finding the adaptive observer matrices is formulated as a Linear Matrix Inequality (LMI) optimization problem. The proposed scheme is tested on the nonlinear model of a single link flexible joint robot system.